Държавен вестник, бр. 78, 2024 г., стр. 75

БРОЙ  78	
Д Ъ Р Ж А В Е Н  В Е С Т Н И К 	
СТР.  75   
ните текстове се засягат права, свободи или 
законни интереси на членовете на сдружението 
и на пациентите. Видно е също така, че с 
Определение от 10.07.2024 г. (л. 6660 – 6661) 
по адм. д. № 6887/2024 г. тричленен състав 
на ВАС, осмо отделение, се е произнесъл 
по допустимостта на оспорването, насрочил 
е делото в о.з., конституирал е страните и 
е разпоредил публикуване на обявление в 
ДВ. С Решение № 6 от 11.04.2024 г. по к. д. 
№ 15/2023 г. Конституционният съд на РБ 
отмени чл. 55а, ал. 2 ЗЗО, приемайки, че 
забраната за плащане на оказаната от болни­
ците медицинска помощ над определените им 
лимити е противоконституционна. По силата 
на предвиденото в чл. 14, ал. 6 ЗКС решенията 
на КС са задължителни за всички държавни 
органи, юридически лица и граждани.
Съгласно разпоредбата на чл. 166, ал. 2 
АПК съдът може да спре предварителното 
изпълнение, допуснато с влязло в сила разпо­
реждане на органа по чл. 60, ал. 1, ако то би 
могло да причини на оспорващия значителна 
или труднопоправима вреда. В този смисъл 
не е необходимо, както се сочи в частните 
жалби, да е доказано настъпването на кон­
кретни значителни или труднопоправими 
вреди, а само на възможността за тяхното 
настъпване. С оспорените разпоредби, от една 
страна, се ограничава възможността лечебни­
те заведения за болнична помощ да получат 
плащане в пълен размер за осъществяваната 
от тях дейност при нейното оказване, респ. 
засягат се правата и законните интереси на 
лечебните заведения, членове на сдружението. 
От друга страна, получаването на навремен­
на и достъпна медицинска помощ е основно 
право на здравноосигурените лица, т.е. с 
оспорените разпоредби се засягат правата, 
законните интереси на здравноосигурените 
лица – пациенти на съответните лечебни 
заведения. При отмяна на механизма на 
предварително лимитиране на дейностите 
по изпълнители НЗОК ще заплаща реално 
извършената и отчетена дейност от лечебното 
заведение. Освен това, вземанията за фор­
мираната от болниците надлимитна дейност 
стават изискуеми от началото на следващата 
календарна година, което обстоятелство не 
се оспорва в ЧЖ на НЗОК, обосновавано 
с хипотезата на допълнително представени 
документи.
Аргументите на министъра на здравео­
пазването са обсъдени в определението на 
тричленния състав на ВАС, осмо отделение, 
и по тях са формирани мотиви, които се 
споделят от настоящия петчленен състав на 
ВАС, първа колегия. Твърдението на този 
частен жалбоподател, че касателно 2024 г. 
за всяка „надлимитна“ дейност ще бъдат во­
дени спорове от изпълнителите с НЗОК във 
връзка с механизмите за преразпределение, 
въведени с НРД 2023 – 2025 г., е изградено на 
предположение и без конкретни доказателства, 
относими към процесния правен спор.
Определението е правилно и трябва да 
бъде оставено в сила.
Водим от гореизложеното и в този смисъл, 
Върховният административен съд, петчленен 
състав на първа колегия,
О П Р Е Д Е Л И :
Оставя в сила Определение от 10.07.2024 г. 
на Върховния административен съд, състав 
на осмо отделение, постановено по адм. д. 
№ 6887 по описа за 2024 г. на този съд. 
Определението е окончателно.
Председател: 
Георги Чолаков
5856